input: RÅDETS AFGØRELSE 2013/660/FUSP
  af 15. november 2013
  om ændring af afgørelse 2012/389/FUSP om Den Europæiske Unions mission vedrørende regional flådekapacitetsopbygning på Afrikas Horn (EUCAP NESTOR)
  RÅDET FOR DEN EUROPÆISKE UNION HAR -
  under henvisning til traktaten om Den Europæiske Union, særlig artikel 28, artikel 42, stk. 4, og artikel 43, stk. 2,
  under henvisning til forslag fra Unionens højtstående repræsentant for udenrigsanliggender og sikkerhedspolitik, og
  ud fra følgende betragtninger:
  (1)
  Rådet vedtog den 16. juli 2012 afgørelse 2012/389/FUSP (1). Nævnte afgørelse udløber den 15. juli 2014.
  (2)
  Rådet vedtog den 9. juli 2013 afgørelse 2013/367/FUSP (2), der ændres afgørelse 2012/389/FUSP og forlængede den periode, der er dækket af det finansielles referencegrundlag. indtil den 15. november 2013.
  (3)
  Afgørelse 2012/389/FUSP bør ændres for med henblik på et nyt finansielt referencegrundlag for perioden fra den 16. november 2013 indtil den 15. juli 2014.
  (4)
  EUCAP NESTOR vil blive gennemført i en situation, som kan blive forværret og vil kunne hindre opfyldelsen af målene for Unionens optræden udadtil, jf. artikel 21 i traktaten -
  VEDTAGET DENNE AFGØRELSE:
  Artikel 1
  Artikel 13, stk. 1, i afgørelse 2012/389/FUSP affattes således:
  »1. Det finansielle referencegrundlag til dækning af udgifterne i forbindelse med EUCAP NESTOR fra den 16. juli 2012 til den 15. november 2013 udgør 22 880 000 EUR.
  Det finansielle referencegrundlag til dækning af udgifterne i forbindelse med EUCAP NESTOR for perioden fra den 16. november 2013 til den 15. juli 2014 udgør 11 950 000 EUR.«
  Artikel 2
  Denne afgørelse træder i kraft på datoen for vedtagelsen.
  Udfærdiget i Bruxelles, den 15. november 2013.